1.  ปัจจัยความเสี่ยง

    1.  การควบคุมต้นทุนการผลิต (บ้าน)

ปัจจุบันผู้บริโภคมีการศึกษาสูงขึ้น
มีความรู้ความสามารถในการพิจารณาเปรียบเทียบผลตอบแทนของการลงทุน
ความคุ้มค่าของเงินที่ลงทุนไป ราคาบ้านจึงเป็นสิ่งสำคัญในระดับต้น ๆ ของการพิจารณาซื้อบ้าน
โดยคำนึงถึงปัจจัยอื่น ๆ เช่น ทำเลที่ตั้งโครงการ แบบบ้าน วัสดุที่ใช้ก่อสร้าง สาธารณูปโภค
และการคมนาคม เป็นต้น ดังนั้น
ความสามารถที่จะควบคุมต้นทุนในการสร้างบ้านขายให้อยู่ในระดับต่ำ แต่มีคุณภาพดี
ทัดเทียมผู้ประกอบการรายอื่น จึงเป็นสิ่งที่ท้าทายความสามารถของผู้ประกอบการในธุรกิจบ้านจัดสรร

สำหรับบริษัทฯ กลุ่มลูกค้าเป้าหมายคือ บ้านเดี่ยวระดับราคาปานกลาง 2 – 5 ล้านบาท
และทาวน์เฮ้าส์ระดับราคา 0.85 – 1.4 ล้านบาท
บริษัทได้มีการศึกษาพื้นที่ที่มีศักยภาพในการพัฒนาสูงตามการขยายตัวของผังเมืองและประชากร
อย่างจริงจังมากว่า 10 ปี และสามารถหาซื้อที่ดินได้หลายแปลงก่อนที่ราคาที่ดินจะปรับตัวสูงขึ้น
จึงเป็นการควบคุมต้นทุนของบ้านตั้งแต่เริ่มต้น และด้วยประสบการณ์ในการสร้างบ้านมานานกว่า 20
ปี บริษัทฯ ได้พัฒนาระบบการก่อสร้างให้เหมือนโรงงานประกอบ (assembly plant)
โดยจัดซื้อวัสดุก่อสร้างจำนวนมาก ๆ จากส่วนกลาง เพื่อเพิ่มอำนาจต่อรองกับผู้ค้าวัสดุ
และทยอยจัดส่งให้โครงการต่าง ๆ เป็นระยะ ๆ ทำให้การผลิตเป็นไปอย่างต่อเนื่อง
และให้ได้ต้นทุนในการสร้างบ้านต่ำที่สุด จึงจะสามารถเสนอขายบ้านในราคาต่ำกว่าคู่แข่งได้

2.  วัสดุก่อสร้างสูงขึ้น ผู้รับเหมาและแรงงานขาดแคลน

จากการฟื้นตัวของเศรษฐกิจตั้งแต่ปี 2545 ต่อเนื่อง ปี 2546
ซึ่งเห็นได้จากการปรับตัวสูงขึ้นอย่างมากของดัชนีตลาดหลักทรัพย์แห่งประเทศไทย
ประกอบกับสภาพคล่องทางการเงินที่มีอยู่สูง และนโยบายปรับโครงสร้างหนี้ของรัฐ
เป็นผลให้มีผู้ประกอบการธุรกิจอสังหาริมทรัพย์เกิดขึ้นจำนวนมาก
โครงการบ้านจัดสรรใหม่เกิดขึ้นทั่วกรุงเทพ และปริมณฑล
ทำให้ราคาวัสดุก่อสร้างเพิ่มสูงขึ้นและปัญหาแรงงานและผู้รับเหมาขาดแคลนตามมา

สำหรับบริษัทฯ ได้รับผลกระทบจากปัญหาดังกล่าวบ้าง
แต่บริษัทมีความสัมพันธ์ที่ดีกับผู้รับเหมามานานนับ 10 ปี แม้ในช่วงเกิดวิกฤตเศรษฐกิจ (2540 –
2545) บริษัทฯ ก็มิได้ทอดทิ้งผู้รับเหมา บริษัทมีโครงการให้ผู้รับเหมาก่อสร้างอย่างต่อเนื่อง
แต่ในจำนวนที่ลดลง ปัญหาการขาดแคลนแรงงาน และผู้รับเหมาจึงมีไม่มาก
แต่ต้นทุนการสร้างบ้านคงปรับสูงขึ้นเล็กน้อยตามราคาวัสดุก่อสร้างที่เพิ่มขึ้น

2

3.  การปรับตัวสูงขึ้นของอัตราดอกเบี้ย

ในปัจจุบัน อัตราดอกเบี้ยที่ต่ำเป็นประวัติการ
มีส่วนผลักดันให้ธุรกิจอสังหาริมทรัพย์กลับมาคึกคักขึ้นอีกครั้งหนึ่ง ดังนั้นเมื่อภาวะเศรษฐกิจฟื้นตัวเต็มที่
อุตสาหกรรมมีการผลิตสูงขึ้น สภาพคล่องทางการเงินลดลง จะมีผลให้อัตราดอกเบี้ยปรับตัวสูงขึ้นได้
ภาวะการณ์ดังกล่าวมีผลกระทบต่อธุรกิจอสังหาริมทรัพย์โดยรวม
ความต้องการที่อยู่อาศัยอาจชะลอตัวลง

บริษัทฯ คาดว่าสภาพคล่องทางการเงินในระบบเศรษฐกิจยังมีอยู่สูงมาก
สามารถรองรับการขยายตัวของเศรษฐกิจได้ระดับหนึ่ง ก่อนที่อัตราดอกเบี้ยจะมีการปรับตัวสูงขึ้น
และมีผลกระทบกับธุรกิจอสังหาริมทรัพย์อย่างจริงจัง นอกจากนี้ บริษัทฯ ใช้นโยบายแบบอนุรักษ์นิยม
โดยวางแผนขยายโครงการให้สอดคล้องกับโครงสร้างของเงินทุน ให้มีภาระหนี้สินต่ำ
เมื่อเกิดภาวะตลาดซบเซา ก็สามารถดำเนินการอยู่ได้

1.4 ภาวะการแข่งขัน

ในปี 2546 ภาวะเศรษฐกิจได้ฟื้นตัวมาก และได้รับการสนับสนุนจากภาครัฐ
โดยการปรับโครงสร้างหนี้เรียบร้อย ทำให้มีผู้ประกอบการธุรกิจอสังหาริมทรัพย์รายเดิม
และรายใหม่เกิดขึ้นจำนวนมาก ทำให้มีภาวะการแข่งขันสูง

ด้วยผลงานกว่า 50 โครงการ และชื่อเสียของ KC
ซึ่งเป็นที่รู้จักของผู้บริโภคในพื้นที่ที่บริษัทดำเนินการ ระดับราคาบ้านที่ต่ำกว่าคู่แข่ง โดยที่ปัจจัยอื่น ๆ
ใกล้เคียงกัน จะทำให้บริษัทฯ สามารถแข่งขันได้

3